《夫子学师襄琴图》
明代·姚纶

周衰乐废缺，正声几湮沈。苟无独识者，世远将焉寻。

所以孔夫子，俛学师襄琴。初弹猗兰操，再鼓文王音。

至和格鸟兽，跄舞娱人心。此图写遗意，山高流水深。

披玩发长嘅，视古犹视今。

作者简介：姚纶，字允言，本姓卞，浙江嘉善人。为诗清丽有思致，书法得晋人体，隐居教授。有梦草集。《嘉善县志、嘉禾徵献诗》